De etiske retningslinjene sier noe om hvordan vi skal oppføre oss i Amnesty. Vi skal ha gjensidig respekt for hverandre, og skal ikke oppføre oss på måter som kan oppleves som truende eller nedverdigende.
Amnesty ønsker en inkluderende kultur blant våre medlemmer, frivillige og ansatte. Vi aksepterer ikke mobbing, trakassering, eller diskriminering (for eksempel på grunnlag av kjønn, etnisitet, religion, livssyn, funksjonsnedsettelse, seksuell orientering, kjønnsidentitet, kjønnsuttrykk, alder eller kombinasjoner av disse. Med etnisitet menes blant annet nasjonal opprinnelse, hudfarge og språk.)
De etiske retningslinjene omfatter også andre kritikkverdig forhold i organisasjonen, for eksempel relatert til økonomisk kriminalitet eller uetisk eller skadelig aktivitet. Mer utdypende informasjon om våre retningslinjer finner du her.